กฎกระทรวงกฎกระทรวงฉบับที่ ๒ (พ.ศ. ๒๕๓๒)ออกตามความในพระราชบัญญัติกองทุนสำรองเลี้ยงชีพพ.ศ. ๒๕๓๐[๑] อาศัยอำนาจตามความในมาตรา ๔ มาตรา ๑๓ มาตรา ๑๔ และมาตรา ๑๘แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ข้อ ๑ ในกฎกระทรวงนี้เงินของกองทุน หมายความว่า เงินที่ลูกจ้างจ่ายสะสมเงินที่นายจ้างจ่ายสมทบ เงินที่มีผู้อุทิศให้และดอกผลนิตินัยของทรัพย์สินของกองทุนธนาคาร หมายความว่า ธนาคารออมสิน ธนาคารอาคารสงเคราะห์ธนาคารเพื่อการเกษตรและสหกรณ์การเกษตร และธนาคารพาณิชย์ที่ประกอบกิจการในราชอาณาจักรบริษัทเงินทุน หมายความว่า บริษัทเงินทุนหรือบริษัทเงินทุนหลักทรัพย์ ตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์บริษัทจดทะเบียน หมายความว่าบริษัทจดทะเบียนตามกฎหมายว่าด้วยตลาดหลักทรัพย์แห่งประเทศไทยและบรรษัทเงินทุนอุตสาหกรรมแห่งประเทศไทย และให้หมายความรวมถึงสถาบันการเงินที่จัดตั้งขึ้นโดยกฎหมายเฉพาะสำหรับให้กู้ยืมเงินเพื่อส่งเสริมเกษตรกรรมพาณิชยกรรม หรืออุตสาหกรรมหน่วยลงทุน หมายความว่าส่วนของทรัพย์สินของโครงการจัดการลงทุนของบริษัทหลักทรัพย์ที่ได้รับอนุญาตให้ประกอบกิจการจัดการลงทุนตามกฎหมายว่าด้วยการประกอบธุรกิจเงินทุนธุรกิจหลักทรัพย์ และธุรกิจเครดิตฟองซิเอร์ ที่แบ่งออกเป็นหน่วยแต่ละหน่วยมีมูลค่าเท่ากันข้อ ๒ผู้จัดการกองทุนสำรองเลี้ยงชีพต้องเป็นบริษัทเงินทุน หรือบริษัทหลักทรัพย์ที่ได้รับอนุญาตให้ประกอบกิจการจัดการลงทุนข้อ ๓การจัดการเงินของกองทุนให้เป็นไปตามหลักเกณฑ์ วิธีการ และเงื่อนไข ดังต่อไปนี้(๑) เงินของกองทุนจะเก็บไว้เป็นเงินสดหรือฝากธนาคารในบัญชีที่มิใช่ประเภทฝากประจำก็ได้แต่เมื่อรวมกันแล้วต้องไม่เกินร้อยละห้าของเงินของกองทุน(๒) เงินของกองทุนหรือเงินของกองทุนส่วนที่เหลือจาก (๑)ให้นำไปลงทุนในหลักทรัพย์ที่เป็นพันธบัตรของรัฐบาล พันธบัตรขององค์การของรัฐบาลตั๋วเงินคลังอย่างใดอย่างหนึ่งหรือหลายอย่างแต่เมื่อรวมกันแล้วต้องไม่น้อยกว่าร้อยละยี่สิบของเงินของกองทุน(๓) เงินของกองทุนส่วนที่เหลือจาก (๑) และ (๒)อาจจัดการดังต่อไปนี้(ก) ฝากประจำในธนาคาร หรือลงทุนในตั๋วแลกเงินหรือตั๋วสัญญาใช้เงินที่สลักหลังอาวัลหรือรับรองโดยธนาคารธนาคารละไม่เกินร้อยละห้าของเงินของกองทุน อย่างใดอย่างหนึ่งหรือหลายอย่าง แต่เมื่อรวมกันแล้วต้องไม่เกินร้อยละสามสิบของเงินของกองทุน(ข)ลงทุนในตั๋วแลกเงินที่บรรษัทเงินทุนอุตสาหกรรมแห่งประเทศไทยรับรอง ไม่เกินร้อยละห้าของเงินของกองทุน(ค) ลงทุนในตั๋วสัญญาใช้เงินที่บริษัทเงินทุนเป็นผู้ออกบริษัทละไม่เกินร้อยละห้าของเงินของกองทุน และหรือในตั๋วสัญญาใช้เงินที่บรรษัทเงินทุนอุตสาหกรรมแห่งประเทศไทยเป็นผู้ออกไม่เกินร้อยละห้าของเงินของกองทุนแต่เมื่อรวมกันแล้วต้องไม่เกินร้อยละสามสิบของเงินของกองทุน(ง)ลงทุนในหลักทรัพย์จดทะเบียนในตลาดหลักทรัพย์แห่งประเทศไทย นอกจากหลักทรัพย์ตาม (๒)และ (จ) หรือในหุ้นที่เกิดจากการเพิ่มทุนของบริษัทจดทะเบียน หรือในหุ้นของบริษัทจำกัดที่อยู่ในระหว่างการพิจารณาสั่งรับหุ้นนั้นเป็นหลักทรัพย์จดทะเบียนในตลาดหลักทรัพย์แห่งประเทศไทยหรือในหุ้นกู้ของบริษัทจดทะเบียนที่กำหนดเงื่อนไขในหนังสือชี้ชวนให้ต้องนำหุ้นกู้นั้นไปจดทะเบียนเป็นหลักทรัพย์ในตลาดหลักทรัพย์แห่งประเทศไทยบริษัทละไม่เกินร้อยละสองของเงินของกองทุน อย่างใดอย่างหนึ่งหรือหลายอย่างแต่เมื่อรวมกันแล้วต้องไม่เกินร้อยละยี่สิบของเงินของกองทุน(จ) ลงทุนในหน่วยลงทุน ไม่เกินร้อยละห้าของเงินของกองทุน(ฉ) ลงทุนในหุ้นกู้ที่ธนาคารอาคารสงเคราะห์เป็นผู้ออกหรือตั๋วสัญญาใช้เงินที่ธนาคารอาคารสงเคราะห์เป็นผู้ออกหรือหลักทรัพย์อย่างอื่นตามที่รัฐมนตรีว่าการกระทรวงการคลังประกาศกำหนดในราชกิจจานุเบกษาอย่างใดอย่างหนึ่งหรือหลายอย่าง แต่เมื่อรวมกันแล้วต้องไม่เกินร้อยละสิบของเงินของกองทุนข้อ ๔ การตีราคาหลักทรัพย์เพื่อประโยชน์ในการปฏิบัติตามข้อ๓ (๒) และ (๓) ให้ถือราคาทุนรวมทั้งค่านายหน้าที่จ่ายไปเพื่อให้ได้หลักทรัพย์นั้นมาข้อ ๕ การซื้อขายหลักทรัพย์จดทะเบียนนอกจากหลักทรัพย์จดทะเบียนตามข้อ ๓ (๒) ให้กระทำในตลาดหลักทรัพย์แห่งประเทศไทยข้อ ๖ ในกรณีที่ข้อบังคับของกองทุนมิได้กำหนดไว้เป็นอย่างอื่นการจัดการทรัพย์สินของกองทุนนอกจากที่กำหนดไว้ในข้อ ๓ ดังต่อไปนี้ผู้จัดการกองทุนจะกระทำมิได้ เว้นแต่จะได้รับอนุญาตจากคณะกรรมการกองทุน(๑) ขาย แลกเปลี่ยน ขายฝาก จำนอง ปลดจำนอง ให้แก่ผู้จำนองหรือโอนสิทธิจำนองอสังหาริมทรัพย์ หรือสังหาริมทรัพย์ที่อาจจำนองได้(๒) ก่อตั้งหรือระงับทั้งหมดหรือบางส่วนซึ่งทรัพยสิทธิอันเกี่ยวกับอสังหาริมทรัพย์ตามประมวลกฎหมายแพ่งและพาณิชย์หรือกฎหมายอื่น(๓)จำหน่ายหรือทำข้อผูกพันที่จะให้จำหน่ายไปซึ่งสิทธิเรียกร้อง ที่มุ่งจะก่อตั้งหรือโอนไปซึ่งทรัพยสิทธิในที่ดินหรือที่จะให้ที่ดินปลอดจากทรัพยสิทธิดังกล่าว(๔) ให้เช่าอสังหาริมทรัพย์เกินสามปีหรือให้เช่าซื้ออสังหาริมทรัพย์(๕)ขายหรือแลกเปลี่ยนสังหาริมทรัพย์ที่มีทะเบียนแสดงกรรมสิทธิ์หรือเอกสารแสดงกรรมสิทธิ์ข้อ ๗ เมื่อปรากฏว่าการจัดการกองทุนไม่เป็นไปตามเงื่อนไขในส่วนที่เกี่ยวกับอัตราส่วนที่กำหนดไว้ในข้อ๓ ในขณะใด ให้ผู้จัดการกองทุนจัดการแก้ไขให้เป็นไปตามอัตราส่วนดังกล่าวภายในสามสิบวันนับแต่วันที่ไม่เป็นไปตามนั้นข้อ ๘ ให้กำหนดค่าใช้จ่ายในการจัดการกองทุนไว้ดังต่อไปนี้(๑) ค่าตอบแทนผู้จัดการกองทุน ปีละไม่เกินร้อยละสิบของผลประโยชน์ที่กองทุนได้รับจากการลงทุนตามข้อ๓(๒) ค่าธรรมเนียม และค่าอากรแสตมป์(๓) ค่าใช้จ่ายในการจัดการทรัพย์สินตามข้อ ๖ให้เป็นไปตามที่กำหนดไว้ในข้อบังคับของกองทุนข้อ ๙ให้ผู้จัดการกองทุนยื่นรายงานแสดงฐานะการเงินของกองทุน และรายงานแสดงผลการดำเนินงานของกองทุนตามแบบกช. ๑ และ กช. ๑.๑ ที่ผู้อำนวยการสำนักงานเศรษฐกิจการคลังกำหนดโดยความเห็นชอบของรัฐมนตรีว่าการกระทรวงการคลังหรือผู้ซึ่งรัฐมนตรีว่าการกระทรวงการคลังมอบหมาย ต่อนายทะเบียนเป็นประจำทุกปีภายในวันที่ ๒๐ มกราคม ของปีถัดจากปีที่จะต้องรายงานข้อ ๑๐ให้ผู้จัดการกองทุนยื่นรายงานแสดงการจัดการกองทุนและรายงานแสดงรายละเอียดประกอบรายงานแสดงการจัดการกองทุนตามแบบกช. ๒ และ กช. ๒.๑ ที่ผู้อำนวยการสำนักงานเศรษฐกิจการคลังกำหนดโดยความเห็นชอบของรัฐมนตรีว่าการกระทรวงการคลังหรือผู้ซึ่งรัฐมนตรีว่าการกระทรวงการคลังมอบหมายต่อนายทะเบียนเป็นประจำทุกเดือนภายในวันที่ ๒๐ ของเดือนถัดจากเดือนที่จะต้องรายงานข้อ ๑๑ การยื่นรายงานตามข้อ ๙ หรือข้อ ๑๐ ให้ยื่นณ สำนักงานเศรษฐกิจการคลัง กระทรวงการคลังให้ไว้ ณ วันที่ ๑๖ มิถุนายน พ.ศ. ๒๕๓๒ประมวล สภาวสุรัฐมนตรีว่าการกระทรวงการคลังหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมาตรา ๑๓มาตรา ๑๔ และมาตรา ๑๘ แห่งพระราชบัญญัติกองทุนสำรองเลี้ยงชีพ พ.ศ. ๒๕๓๐บัญญัติให้การจัดการกองทุนสำรองเลี้ยงชีพจะต้องดำเนินการโดยบุคคลอื่นซึ่งมิใช่นายจ้างและต้องมีคุณสมบัติตามที่กำหนดในกฎกระทรวงการจัดการและค่าใช้จ่ายในการจัดการกองทุนต้องเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงและการรายงานฐานะการเงินของกองทุนต่อรัฐมนตรีว่าการกระทรวงการคลังต้องเป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้อัมภิญา/แก้ไข๑๕ กรกฎาคม ๒๕๕๑จุฑามาศ/ปรับปรุง๑๖ กุมภาพันธ์ ๒๕๕๙[๑] ราชกิจจานุเบกษา เล่ม ๑๐๖/ตอนที่ ๑๐๐/หน้า ๓๑๐/๒๗ มิถุนายน ๒๕๓๒